Другая катэгорыя сем’яў, з якімі працуе Беларускае Таварыства Чырвонага Крыжа, гэта дзеці з асаблівасцямі развіцця. У Беларусі створана добрая сістэма падтрымкі такіх сем’яў, але Чырвоны Крыж знайшоў сваю нішу для дапамогі ім. У Гродне ўжо на працягу 10-і гадоў дзейнічае Цэнтр падтрымкі сем’яў, дзе ёсць дзеці з абмежаванымі магчымасцямі, які стварыла таварыства. На працягу дня малыя знаходзяцца ў цэнтры, з імі па індывідуальных праграмах працуюць псіхолагі, валанцёры, калі трэба — рэабілітолагі, масажысты. А маці малых у гэты час могуць, нарэшце, заняцца сабой, сваім здароўем — на гэта часу ў жанчын, як правіла, не хапае, тым больш што таты часта сыходзяць з такіх сем’яў, таму падтрымаць жанчын няма каму.